|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | |  | | **Република Србија** | | **МИНИСТАРСТВО ГРАЂЕВИНАРСТВА,** | | **САОБРАЋАЈА И ИНФРАСТРУКТУРЕ** | | Број: 404-02-22/9/2019-02 | | Датум: 30.04.2019. године | | Немањина 22-26, Београд | |

На основу члана 63. став 1. и члана 54. Закона о јавним набавкама („Сл. Гласник РС“ број 124/12, 14/15 и 68/15) комисија за јавну набавку обавештава сва заинтересована лица у поступку да је извршена измена и допуна конкурсне документације за јавну набавку – Услуга Надзорног органа у току извођења радова – Инжењер на Пројекту „Модернизација и реконструкција мађарско-српске железничке пруге на територији Републике Србије, деоница Београд Центар – Стара Пазова“, ЈН број: 10/2019

**ИЗМЕНА И ДОПУНА КОНКУРСНЕ ДОКУМЕНТАЦИЈЕ БРОЈ 4**

**Због техничке грешке, бришу се стране 3 и 4 Измене и допуне конкурсне документације број 3, и остаје текст:**

**На страни 69. Конкурсне документације, Додатни услов из чл. 76. ст. 2. Закона – потребни кадровски капацитети**, **додаје се део текста:**

Наведене личне лиценце, фотокопије **обавезно се прилажу** са оригиналним потписом и печатом носиоца лиценце, уговор о радном односу са Понуђачем, докази о радном искуству у струци и Решење о именовању надзорног органа за кључне позиције (наведено у табели кључног особља за која лица се доставља).

За запослене код Понуђача на одређено и неодређено време уз уговор о раду доставити Извод из појединачне пореске пријаве за порез и доприносе по одбитку, односно ППП-ПД пријаве за месец који претходи месецу објаве позива за подношење понуда, оверену печатом и потписом овлашћеног лица понуђача, тако да се у тачки 4) прикажу наведена лица.

За радно ангажоване по другим основама у складу са Законом о раду, уз уговор о радном ангажовању доставити потврду о поднетој пријави-одјави осигурања (М образац или други одговарајући образац).

Потребно је да на свим уговорима буде датум закључења уговора.

**Тако да сада гласи**

Наведене личне лиценце, фотокопије **обавезно се прилажу** са оригиналним потписом и печатом носиоца лиценце, уговор о радном односу са Понуђачем, докази о радном искуству у струци и Решење о именовању надзорног органа за кључне позиције (наведено у табели кључног особља за која лица се доставља).

**За запослене код Понуђача на одређено и неодређено време,за радно ангажоване по другим основама у складу са Законом о раду, уз уговор о раду доставити потврду о поднетој пријави-одјави осигурања (М образац или други одговарајући образац).**

**Потребно је да на свим уговорима буде датум закључења уговора пре дана достављања понуде.**

За стране држављане признаје се еквивалентан документ траженој личној лиценци која се издаје у РС, издат у страној земљи. Документ треба да буде преведен и оверен од стране судског преводиоца.

**До почетка вршења стручног надзора Понуђач је обавезан да за све стране држављане прибави личне лиценце у складу са важећим Законом о планирању и изградњи Републике Србије.**

**На страни 98. Конкурсне документације, мења се текст: понуђач**

Понуда се сматра благовременом уколико је примљена од стране наручиоца **до** **08.06.2019. године до 12,00 часова.**

**Тако да сада гласи:**

Понуда се сматра благовременом уколико је примљена од стране наручиоца **до** **17.05.2019. године до 12,00 часова.**